GiliGold/VAD_KnessetCorpus huggingface dataset:
ג'מאל זחאלקה: אני לא רוצה עכשיו להיכנס לפרטים של העניין, אבל זה העניין, זה המהות.
ג'מאל זחאלקה: אם מישהו בא ואומר לי שיש כאן סכנה גדולה ויש פגיעה – קודם כול צריך לקחת סיכון בשם הייצוגיות, אפילו אם זה משבש קצת את הממשל, כי זה עיקרון חשוב מאוד – כשפוגעים בייצוגיות, צריך לבוא בחרדת קודש, כי זה קודש הקודשים – סליחה על ההשאלה – של הדמוקרטיה.
ג'מאל זחאלקה: אין דמוקרטיה בלי ייצוגיות, והייצוגיות קיבלה פרשנות במשך המאה ה-20.
ג'מאל זחאלקה: לא באים להמציא כאן את הגלגל.
ג'מאל זחאלקה: יש ניסיון, יש מחקרים, יש תיאוריות, יש הסכמות שתקבלו, ואתה לא יכול לבוא לציבורים גדולים ולפגוע בייצוגיות שלהם.
ג'מאל זחאלקה: צריך להיכנס לרזולוציה עוד יותר גבוהה.
ג'מאל זחאלקה: אני חושב שהציבורים שנמצאים בארץ, יש להם זכות.
ג'מאל זחאלקה: אם אתה אומר חרדים, יש לחרדים זכות שתהיה מפלגה כמו ש"ס או מפלגה כמו יהדות התורה.
ג'מאל זחאלקה: אתה לא יכול להעלות את אחוז החסימה ולמנוע מהם את זה.
ג'מאל זחאלקה: אתה לא יכול למנוע מהציבור הערבי אפשרות, גם אם אני היום תומך – זה קפד ראשו?
ג'מאל זחאלקה: מה זה?
דוד צור: קארין מחליפה?
ג'מאל זחאלקה: בסדר, תודיעי שאת מחליפה - -
קארין אלהרר: הרי הודעתי.
ג'מאל זחאלקה: - - שאני אפנה אליך, גברתי היושבת-ראש.
ג'מאל זחאלקה: יש כאן פגיעה מהותית שלא ניתנה עליה הדעת, שלא נידונה לעומק.
ג'מאל זחאלקה: אני חושב שבמציאות הקיימת היום התוצאה תהיה פגיעה בייצוגיות של הציבור הערבי, בעיקר של הציבור הערבי.
ג'מאל זחאלקה: מה זה לפגוע בייצוגיות של הציבור הערבי?
ג'מאל זחאלקה: זה להכריח נשים חילוניות להצביע עבור מפלגה אסלאמית, או להכריח אדם דתי הדוק להצביע עבור חנין זועבי.
ג'מאל זחאלקה: כי אתה רוצה לאחד אותם, להכריח את הציבור להתאחד.
ג'מאל זחאלקה: אני בעד אחדות, אבל כהחלטה וולונטרית, לא ככפייה עלינו.
ג'מאל זחאלקה: היום אני חושב שצריך להתאחד ומחר אני חושב שלא.
ג'מאל זחאלקה: אחוז החסימה של 2% אפשר לנו את זה במציאות.
ג'מאל זחאלקה: זה היה 1%, עלה ל-2%.
ג'מאל זחאלקה: בצורה כלשהי הצלחנו כציבור להכיל את הדבר הזה, להסתדר עם העניין הזה.
ג'מאל זחאלקה: מעלים לשלושה אחוזים ורבע, אני לא יודע מה תהיינה התוצאות.
ג'מאל זחאלקה: כאן אני אגיד משהו על מחקרו של פרופ' סמי סמוחה.
ג'מאל זחאלקה: גם אני יודע לקרוא עברית וגם אני מכיר את דעותיו של פרופ' סמי סמוחה, לכן רציתי שהוא יוזמן לכאן.
ג'מאל זחאלקה: אני לא חושב שלפרופ' סמי סמוחה יש כוונה לפגוע בייצוג הערבי.
ג'מאל זחאלקה: אין לו כוונה כזאת.
ג'מאל זחאלקה: אני חושב שיש לו כוונה הפוכה, אבל הוא נסמך על ניתוח פוליטי שמבחינה זו אני שווה ערך, אפילו יותר ממנו.
ג'מאל זחאלקה: כל המחקר שלו, כל חוות-הדעת שלו, בנויה על ההנחה שהעלאת אחוז החסימה תביא לאחדות של המפלגות הערביות, והוא מסביר כמה טוב, כמה הייצוג יגבר, מה תהיה התוצאה של אחדות.
ג'מאל זחאלקה: הוא רק לא שאל את השאלה מה יקרה אם הם לא יתאחדו.
ג'מאל זחאלקה: ב-5%, הוא לא נכנס לרזולוציה גבוהה, כל המפלגות הערביות היו מתאחדות, אין להן ברירה, בשלושה אחוז ורבע זה פתוח לאפשרויות שונות.
ג'מאל זחאלקה: יכול להיות שלא תהיה מפלגה אחת, יהיו שתי מפלגות, יהיו שלוש מפלגות, מפלגות ייפלו, ולחלק מהציבור הערבי לא יהיה ייצוג, וזה דבר לא טוב, לא יאה.
ג'מאל זחאלקה: אני מדבר בשם האדם ההגון, שיש לו מינימום של הגינות.
ג'מאל זחאלקה: למה לפגוע סתם כאשר אין צורך?
ג'מאל זחאלקה: אם היה מישהו מסביר לי שתקציב המדינה היה מסתדר יותר טוב, יכול להיות שהייתי מתווכח, יש איזו טענה, אבל כאן אין טענה, חוץ מגחמה של איש אחד, אביגדור ליברמן, שהוא רוצה להראות לציבור בישראל שהוא פוגע בערבים, כי הוא חושב שזה מוסיף לו קולות.
ג'מאל זחאלקה: אין טענה אחרת, אין הסבר אחר.
שולי מועלם-רפאלי: למה אתה בוחר להתעלם מהמציע השני?
ג'מאל זחאלקה: המציע השני הוא התמים, ואני לא רוצה להשתמש בביטויים יותר גרועים.
ג'מאל זחאלקה: הוא אדם שלא מבין את הפשיסט.
ג'מאל זחאלקה: הוא הולך שבי אחרי הפשיסט, והוא לא הראשון בהיסטוריה.
ג'מאל זחאלקה: הרבה אנשים הלכו שבי אחרי הפשיסטים.
אורית סטרוק: איזה קומפלימנטים ללפיד.
ג'מאל זחאלקה: זה קומפלימנט, אכן, לאביגדור ליברמן, הוא זה שקבע את השלושה אחוז ורבע.
ג'מאל זחאלקה: הוא עשה את זה כדי לפגוע בציבור הערבי.
ג'מאל זחאלקה: זו מטרתו היחידה.
ג'מאל זחאלקה: אני חי בכנסת ואני שומע - - -
שולי מועלם-רפאלי: אבל לו יצויר שאתה צודק, אתה שומע התנגדויות מכיוונים נוספים, ואתה יודע - - -
ג'מאל זחאלקה: הוא העבד.
ג'מאל זחאלקה: יגיד אביגדור ליברמן מחר "2%", יהיה 2%.
ג'מאל זחאלקה: אנחנו מבינים את הפוליטיקה כאן.
ג'מאל זחאלקה: מחר הוא מסיר את זה, אין חוק.
ג'מאל זחאלקה: זו החלטה של איש אחד.
ג'מאל זחאלקה: אנחנו לא יודעים?
קארין אלהרר: יש לך עוד חמש דקות.
ג'מאל זחאלקה: ההנחה של פרופ' סמוחה, עם כל הכבוד, ההנחה שנסמך עליה היושב-ראש – אני חושב שיש להפסיק את הדיונים.
ג'מאל זחאלקה: כאשר זו היתה אחת הטענות, בסדר, אבל כאשר היושב-ראש מסתמך על זה כדעת מומחה יחיד שתומכת בהצעה, בבקשה, נזמין את פרופ' סמי סמוחה.
ג'מאל זחאלקה: פרופ' סמי סמוחה דיבר על בערך 5%-4%, ובמצב כזה ייתכן ותהיה אחדות, אבל הערכתי הפוליטית היא יותר טובה מהערכתו של סמי סמוחה, כי אני מכיר את הנפשות הפועלות ואני אחד המחליטים.
ג'מאל זחאלקה: הוא יכול לנתח מה יקרה אם תהיה אחדות, בסדר גמור, אין לי בעיות, הוא עשה מחקרים, הוא עשה סקרים, אני נותן כבוד לאנשים באקדמיה, למחקרים שלהם, ההערכה שלו, אני אפילו לא חולק עליה, לא רוצה לחלוק עליה, היא לגיטימית לחלוטין - - -
שולי מועלם-רפאלי: חבר-הכנסת זחאלקה, כשהוא יביא חוות-דעת כמו שאתה רוצה, תרשה לי רק להגיד - - -
שולי מועלם-רפאלי: זה סוג של להחזיק את החבל בשני קצותיו.
שולי מועלם-רפאלי: אם פרופ' סמי סמוחה - -
ג'מאל זחאלקה: לא, אני לא רוצה לפגוע בפרופ' סמי סמוחה.
שולי מועלם-רפאלי: - - הוא מומחה או משהו כזה - - -
ג'מאל זחאלקה: תקשיבי טוב למה שאני אומר.
ג'מאל זחאלקה: בניתוח האקדמי אני מוריד בפניו את הכובע.
ג'מאל זחאלקה: בניתוח הפוליטי, הוא ישמע את דעתי.
ג'מאל זחאלקה: אני לא פחות טוב ממנו.
ג'מאל זחאלקה: הוא הניח שתהיה אחדות של המפלגות הערביות, ועל זה הוא הסתמך.
ג'מאל זחאלקה: אני אפילו דיברתי עם חלק מהאנשים נוהאד עלי ואסעד, הם חשבו שאחוז החסימה יהיה 5%-4%, המפלגות הערביות יתאחדו ואז יהיו יותר מצביעים.
ג'מאל זחאלקה: אבל אם קבעו שלושה אחוז ורבע, לא בטוח שתהיה אחדות, ויכול להיות שתהיה נפילה.
אורית סטרוק: תגיש הסתייגות ל-5%.
ג'מאל זחאלקה: לא, אני לא רוצה להגיש הסתייגות ל-5%.
ג'מאל זחאלקה: אני מתנגד להעלאת אחוז החסימה.
ג'מאל זחאלקה: אני רק אומר שהניתוח של פרופ' סמוחה מהנקודה שיש אחדות של המפלגות הערביות, הוא סביר, הוא מדעי, יש לתת לו את הכבוד.
ג'מאל זחאלקה: אבל לא בטוח שתהיה אחדות.
ג'מאל זחאלקה: איך הוא יודע?
ג'מאל זחאלקה: האם הוא יודע יותר טוב ממך או ממנו או ממני?
ג'מאל זחאלקה: הוא לא יודע יותר טוב.
ג'מאל זחאלקה: כאן, הפוליטיקאים בכנסת, אנחנו נשב.
ג'מאל זחאלקה: לא הסכמנו, מה לעשות.
ג'מאל זחאלקה: למה הוא מניח שתהיה מפלגה ערבית אחת?
ג'מאל זחאלקה: הוא הניח את זה, כי הוא חשב שאחוז החסימה יהיה כל-כך גבוה, ויגיעו לשם.
ג'מאל זחאלקה: אני אומר שההנחה הזאת היא לא בטוחה, היא אפשרית, רק שאתה לא יכול לבוא ולעשות חוק שעלול לפגוע בצורה רצינית בייצוג של הציבור הערבי.
קארין אלהרר: עוד דקה.
שולי מועלם-רפאלי: אפשר להגיד דברים מופלאים על רות קלדרון, אבל דתייה היא לא.
ג'מאל זחאלקה: היא מחפשת שורשים.
שולי מועלם-רפאלי: זה מצוין.
ג'מאל זחאלקה: היא קוראת בתלמוד.
שולי מועלם-רפאלי: זה גם מצוין.
שולי מועלם-רפאלי: אמרתי "דברים מופלאים".
אורית סטרוק: גם היהודים לא כולם אותו דבר.
ג'מאל זחאלקה: אני יודע שהם לא אותו דבר, זה מה שאני אומר.
שולי מועלם-רפאלי: גיוון קיים גם אצל היהודים.
ג'מאל זחאלקה: זה מה שאני אומר.
אורית סטרוק: היא תגיש תביעה נגדך תביעה לוועדת האתיקה.
ג'מאל זחאלקה: היא לא.
קארין אלהרר: לסיים, בבקשה.
ג'מאל זחאלקה: ההסתמכות על חוות-דעתו של פרופ' סמוחה בלי להביא אותו לכאן, כדבר העיקרי והמרכזי, הוא דבר לא מקובל, הוא פוגע בקבלת ההחלטות.
ג'מאל זחאלקה: ומה אם הוא היה בא והיה מקבל את דעתי?
ג'מאל זחאלקה: למה אני רוצה להזמין אותו?
משה מזרחי: הוא גם המומחה היחיד מכל אלה שהיו פה - - -
ג'מאל זחאלקה: הוא לא אמר.
ג'מאל זחאלקה: הוא הסתמך על זה שתהיה אחדות, וזה לא בטוח.